CELEX: 32010B0534
Language: el
Date: 2010-05-05 00:00:00
Title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2008

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/178
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2008
   (2010/534/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (3), και ιδίως το άρθρο 39,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (A7-0084/2010),
   
               1.
            
            
               χορηγεί απαλλαγή στον διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2008·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Jerzy BUZEK
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 304 της 15.12.2009, σ. 89.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 164 της 30.4.2004, σ. 1.
   
      (4)  ΕΕ L 357 της 31.12.2002, σ. 72.
    ---documentbreak--- 
   
               25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/179
            
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   με τις παρατηρήσεις που αποτελούν αναπόσπαστο μέρος της απόφασής του όσον αφορά την απαλλαγή για την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (3), και ιδίως το άρθρο 39,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (A7-0084/2010),
   
               Α.
            
            
               λαμβάνοντας υπόψη ότι το Ελεγκτικό Συνέδριο επισημαίνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2008 και ότι οι υποκείμενες πράξεις είναι νόμιμες και κανονικές,
            
         
               Β.
            
            
               λαμβάνοντας υπόψη ότι στις 23 Απριλίου 2009 το Κοινοβούλιο χορήγησε απαλλαγή στον γενικό διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής:
               
                           —
                        
                        
                           επισημαίνει ότι από την ετήσια έκθεση του Ελεγκτικού Συνεδρίου για το 2006 προκύπτει ότι ο τελικός προϋπολογισμός του Οργανισμού για το 2007 ήταν 16 600 000 ευρώ, συμπεριλαμβανομένου αποθεματικού 1 900 000 ευρώ· επισημαίνει περαιτέρω, ότι στο τέλος του 2007 χρειάστηκε να ακυρωθούν πιστώσεις 3 400 000 ευρώ, συμπεριλαμβανομένου του αποθεματικού, και ότι, επιπλέον, μεταφέρθηκαν στο 2008 πιστώσεις 2 700 000 ευρώ,
                        
                     
                           —
                        
                        
                           εκφράζει την ανησυχία του για τη διαπίστωση του Ελεγκτικού Συνεδρίου ότι πάνω από το 35 % των τελικών πιστώσεων δεν είχαν απορροφηθεί, γεγονός που, κατά τη γνώμη του, δείχνει ότι οι διαδικασίες του Οργανισμού για τον προγραμματισμό και την εγγραφή στον προϋπολογισμό πάσχουν από σοβαρές αδυναμίες,
                        
                     
                           —
                        
                        
                           καλεί τον Οργανισμό, βάσει του άρθρου 15 παράγραφος 5 του κανονισμού (ΕΚ, Ευρατόμ) αριθ. 2343/2002, να διαχειρίζεται με αυστηρότητα τα ταμειακά του διαθέσιμα, ώστε να διασφαλίζει ότι το ισοζύγιο ταμειακών διαθεσίμων του περιορίζεται σε δεόντως αιτιολογημένες απαιτήσεις, και να δώσει ιδιαίτερη προσοχή στη βελτίωση της διαχείρισης των ταμειακών διαθεσίμων του·
                        
                     
         
               1.
            
            
               εκφράζει την ικανοποίησή του διότι το Ελεγκτικό Συνέδριο έκρινε τους λογαριασμούς του Οργανισμού για το έτος 2008 αξιόπιστους και θεώρησε τις υποκείμενες πράξεις, στο σύνολό τους, νόμιμες και κανονικές·
            
         
               2.
            
            
               σημειώνει ότι ο Οργανισμός έλαβε 18 000 000 ευρώ σε πιστώσεις αναλήψεως υποχρεώσεων και σε πιστώσεις πληρωμών από τον προϋπολογισμό της Ένωσης για το 2008·
            
         
      Απόδοση
   
   
               3.
            
            
               ζητεί από τον Οργανισμό να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τα αποτελέσματα που επιτεύχθηκαν κατά το εξεταζόμενο οικονομικό έτος και τα αποτελέσματα του προηγούμενου οικονομικού έτους, προκειμένου η αρμόδια για την απαλλαγή αρχή να μπορεί να αξιολογήσει καλύτερα τις επιδόσεις του Οργανισμού από το ένα έτος στο άλλο·
            
         
               4.
            
            
               τονίζει ότι είναι σημαντικό ο Οργανισμός να καθορίσει στόχους Smart και δείκτες Racer στον προγραμματισμό του, προκειμένου να αξιολογεί την τήρησή του· σημειώνει, ωστόσο, ότι ο Οργανισμός δήλωσε ότι έλαβε υπόψη τις παρατηρήσεις αυτές στον προγραμματισμό του για το 2009· καλεί επίσης τον Οργανισμό να εξετάσει το ενδεχόμενο εφαρμογής διαγράμματος Gantt στον προγραμματισμό κάθε επιχειρησιακής δραστηριότητάς του, προκειμένου να φαίνεται αμέσως πόσος χρόνος αφιερώνεται σε κάθε δραστηριότητα και να προωθηθεί προσέγγιση προσανατολισμένη σε αποτελέσματα·
            
         
               5.
            
            
               σημειώνει τη διαπίστωση του Ελεγκτικού Συνεδρίου ότι ο Οργανισμός αναπτύσσει τη δραστηριότητά του σε δύο τόπους (Valenciennes και Lille), γεγονός που συνεπάγεται πρόσθετο κόστος·
            
         
      Μεταφορές πιστώσεων
   
   
               6.
            
            
               σημειώνει τη διαπίστωση του Ελεγκτικού Συνεδρίου ότι περισσότερα από 4 100 000 ευρώ μεταφέρθηκαν στο 2009, από τα οποία περίπου 3 900 000 ευρώ αφορούσαν διοικητικές και επιχειρησιακές δαπάνες (ήτοι 57 % των ετήσιων πιστώσεων των τίτλων II και III)· επισημαίνει ότι η κατάσταση αυτή αποκαλύπτει τις δυσκολίες που συναντά ο Οργανισμός στον προγραμματισμό του και στη δημοσιονομική διαχείριση των δραστηριοτήτων του·
            
         
      Διαδικασίες σύναψης συμβάσεων
   
   
               7.
            
            
               εκφράζει την ανησυχία του σχετικά με τις αδυναμίες των διαδικασιών σύναψης συμβάσεων που έφερε στο φως ο λογιστικός έλεγχος του Ελεγκτικού Συνεδρίου·
            
         
               8.
            
            
               εκφράζει την ικανοποίησή του διότι ο Οργανισμός εφάρμοσε σχέδιο δράσης για την αντιμετώπιση των αδυναμιών που εντόπισε το Ελεγκτικό Συνέδριο στις διαδικασίες σύναψης συμβάσεων και οι οποίες έθιγαν τη διαφάνεια των διαδικασιών·
            
         
      Εσωτερικός λογιστικός έλεγχος
   
   
               9.
            
            
               αναγνωρίζει ότι από το 2006 ο Οργανισμός έχει ακολουθήσει 32 από τις 36 συστάσεις της υπηρεσίας εσωτερικού ελέγχου (IAS)· μεταξύ των 4 συστάσεων που είναι σε εξέλιξη, 1 θεωρείται «κρίσιμη» και 3 «πολύ σημαντικές»· παροτρύνει, ως εκ τούτου, τον Οργανισμό να εφαρμόσει ορισμένα πρότυπα εσωτερικού ελέγχου σε σχέση με τις τραπεζικές υπογραφές, το διαχωρισμό καθηκόντων, τις ευαίσθητες θέσεις και τη διατήρηση των κατ’ ανάθεση αρμοδιοτήτων·
            
         
               10.
            
            
               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής στο ψήφισμά του, της 5ης Μαΐου 2010 (6), σχετικά με την απόδοση, τη δημοσιονομική διαχείριση και τον έλεγχο των οργανισμών.
            
         
      (1)  ΕΕ C 304 της 15.12.2009, σ. 89.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 164 της 30.4.2004, σ. 1.
   
      (4)  ΕΕ L 357 της 31.12.2002, σ. 72.
   
      (5)  ΕΕ L 255 της 26.9.2009, σ. 167.
   
      (6)  Κείμενα που εγκρίθηκαν, P7_TA(2010) 139, βλέπε σελίδα 241 της παρούσας Επίσημης Εφημερίδας.